Document ID: 31988L0465

Id-Direttiva Tal-Kummissjoni
tat-30 ta’ Ġunju 1988
li taddatta għall-progress tekniku Direttiva tal-Kunsill 78/764/KEE dwar il-liġijiet ta’ l-Istati Membri dwar is-sedil tas-sewwieq fuq tratturi bir-roti għall-agrikoltura jew għall-forestrija
(88/465/KEE)
IL-KUMMISSJONI TAL-KOMUNITA EWROPEA,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat Direttiva tal-Kunsill 74/150/KEE tal-4 ta’ Marzu 1974 dwar l-approsimazzjoni tal-liġijiet ta’ l-Istati Membri dwar l-approvazzjoni tat-tipi ta’ tratturi bir-roti għall-agrikoltura jew għall-forestrija [1], kif l-aħħar emendata minn Direttiva 88/297/KEE [2], u b’mod partikolari Artikoli 11 tagħha,
Billi, fid-dawl ta’ l-esperjenza miksuba u wara li wieħed jikkunsidra l-kundizzjoni preżenti ta’ l-arti, issa huwa possibbli li l-klassifikazzjoni tat-tratturi standard stipulata fid-Direttiva tal-Kunsill 78/764/KEE [3], kif l-aħħar emendata mid-Direttiva 87/354/KEE [4] tiġi emendata, u li d-dispożizzjonijiet ta’ dik id-Direttiva jsiru iktar preċiżi u kompleti;
Billi din il-klassifikazzjoni ġiet ukoll aċċettata mill-ISO skond ir-riżultati ta’ riċerka mwettqa fl-Ewropa u fl-Istati Uniti;
Billi l-miżuri stipulati f’din id-Direttiva huma in konformità ma’ l-opinjoni tal-Kumitat ta’ l-Addattament tad-Direttivi lil Progress Tekniku bil-għan tat-tneħħija ta’ xi xkiel tekniku lis-suq fis-settur tat-tratturi għall-agrikoltura jew għall-forestrija,
ADOTTAT DIN ID-DIRETTIVA:
Artikolu 1
Annessi I u II tad-Direttiva 78/764/KEE huma b’dan emendati skond l-Anness ta’ din id-Direttiva.
Artikolu 2
1. Mill-1 ta’ Ottubru 1988, l-ebda Stat Membru ma jista’:
(a) - jirrifjuta, għal tip ta’ trattur, li jagħti l-approvazzjoni KEE ta’ tip, li joħroġ id-dokument imsemmi f’Artikolu 10(1), l-aħħar inċiż, tad-Direttiva 74/150/KEE, jew li jagħti l-approvazzjoni ta’ tip nazzjonali, jew
- iwaqqaf id-dħul fis-servizz ta’ tratturi,
jekk is-sedil tas-sewwieq fuq dawn it-tipi ta’ tratturi ikun konformi mad-dispożizzjonijiet ta’ din id-Direttiva;
(b) - jirrifjuta, għal tip ta’ sedil tas-sewwieq, li jagħti l-approvazzjoni tat-tip KEE jew nazzjonali għal komponent jekk is-sedili ta’ dak it-tip ikunu konformi mad-dispożizzjonijiet ta’ din id-Direttiva, jew
- iwaqqaf id-dħul fuq is-suq ta’ sedili tas-sewwieqa li għandhom it-timbru ta’ approvazzjoni tat-tip KEE għal komponent maħruġ skond id-dispożizzjonijiet ta’ din id-Direttiva.
2. Mill-1 ta’ Ottubru 1989, l-Istati Membri:
(a) - ma jistgħux joħorġu d-dokument imsemmi f’Artikolu 10(1), l-aħħar inċiż tad-Direttiva 74/150/KEE għal tip ta’ trattur li s-sedil tas-sewwieq tiegħu ma jkunx konformi mad-dispożizzjonijiet ta’ din id-Direttiva,
- jistgħu jirrifjutaw li jagħtu l-approvazzjoni nazzjonali ta’ tip ta’ trattur li s-sedil tas-sewwieq tiegħu ma jkunx konformi mad-dispożizzjonijiet ta’ din id-Direttiva;
(b) - ma jistgħux jagħtu l-approvazzjoni tat-tip KEE għal komponent għal tip ta’ sedil tas-sewwieq jekk dan ma jkunx konformi mad-dispożizzjonijiet ta’ din id-Direttiva,
- jistgħu jirrifjutaw li jagħtu l-approvazzjoni tat-tip nazzjonali għal komponent għal tip ta’ sedil tas-sewwieq jekk dan ma jkunx konformi mad-dispożizzjonijiet ta’ din id-Direttiva.
Artikolu 3
L-Istati Membri għandhom idaħħlu fis-seħħ id-dispożizzjonijiet neċessarji għall-ħarsien ta’ din id-Direttiva mhux aktar tard mit-30 ta’ Settembru 1988. Dawn għandhom javżaw lill-Kummissjoni b’dan minnufih.
Artikolu 4
Din id-Direttiva hija indirizzata lill-Istati Membri.
Magħmula fi Brussel, it-30 ta’Ġunju 1988.

Labels: 8
6